Binnekant Die Hemel (Sagteband)
Die ware verhaal van ’n vrou se belewenis van die hemel tydens ŉ ernstige siekte.
Die meeste Christene wonder een of ander tyd in hulle lewe wat hulle in die hemel te wagte kan wees. Alhoewel ons weet dat dit ’n plek van vrede en vreugde gaan wees en graag bly droom oor hierdie paradys, bly die onbe­kende vir ons onseker.
Binnekant die hemel vertel die verhaal van Rebecca Springer se ondervinding toe haar lewe in die weegskaal tussen tyd en ewigheid gehang het en die skaal gewis na die ewigheid oor­gehel het.
Sy beskryf wat sy met haar kort besoek aan die hemelse heerlikheid gesien het en bied ’n “onvolmaakte beskrywing van ’n volmaakte visioen” aan. Sy bieg dat sy nie die hele ondervinding kon weergee soos sy dit deur­gemaak het nie omdat die taal van die aarde totaal on­toereikend is.
Met Binnekant die hemel deel die skrywer haar belewenis van die hemel met die hoop dat dit lesers sal troos en opbeur, net soos dit destyds vir haar gedoen het.
Wanneer eng’le ons verwelkom
waar ons land aan verre strand
sal ons daar ons vriende herken
in die skone Hemelland?
Sal dieselfde oë ons toelag
soos in dae van weleer?
Sal hul ons omhels, soos vroeër,
met ’n liefde sag en teer?
Ken ons daar mekaar ook weer?
– R Lowry –
Honderde kilometers van my huis en vriende af, het ek
weke lank baie siek gelê by wildvreemde mense. My
enigste oppasser, hoewel ’n baie goeie mens, was heeltemal
onbekend met die pligte van ’n verpleegster. Ge volg lik moes
ek die tere aandag, wat so nodig is om ’n sieke se kwynende
kragte op te bou, ontbeer.
Ongeveer drie weke lank het ek hoegenaamd niks geëet
nie en skaars water gedrink, sodat my kragte na liggaam en
na gees geweldig afgeneem het. Soms het ek my bewussyn
verloor. Ek het ’n onuitspreeklike verlange gehad om my
dierbares te sien wat so ver was; om die tere aanraking van
dierbare hande te voel en hulle woorde van liefde en bemoediging
te hoor. Maar hulle het nooit gekom nie – hulle
kon nie. Ek wou hulle nie ontbied nie, want hulle was besige
mense in verantwoordelike posisies en kon nie al hulle
You're reviewing: Binnekant Die Hemel (Sagteband)